Izjumi lahing (2022)

Izjumi lahing () oli 2022. aasta 3. märtsist 1. aprillini kestnud lahing, mille käigus Venemaa relvajõud võtsid linna oma kontrolli alla.

Sõjategevuse jätkumine
1. mail tsiteeris New York Times Ukraina ja USA ametnikke, kelle kinnitusel rünnati salajase visiidi ajal rindejoonele Izjumis armeekindral Valeri Gerassimovi komandopunkti. Aruande kohaselt vältis ta napilt surma või haavata saamist. Ukraina pool väitis lisaks, et rünnakus hukkus umbes 100 või 200 vene sõdurit, sealhulgas tõenäoliselt ka elektroonilise sõjapidamise eest vastutav kindralmajor Andrei Simonov. 17. juunil teatas ArmijaInform, et Ukraina väed tõrjusid Izjumi rajoonis asuvast Dmõtrivka külast välja Vene väed.Сили оборони України змусили противника залишити населений пункт Дмитрівка (vaadatud: 17.06.2022) Ukraina teatas ka 2022. aasta augusti alguses Dmõtrivka küla hõivamisest.ЗСУ звільнили село Мазанівка на Донеччині та Дмитрівка на Харківщині (vaadatud: 04.08.2022) 2022. aasta augusti lõpus teatas monitooringugrupp DeepState, et Ukraina vägedel õnnestus hõivata varem Vene vägede käes olnud Bražkivka küla.ЗСУ звільнили ще один населений пункт у Харківській області, — аналітики (vaadatud: 28.08.2022) 2022. aasta septembri alguses võtsid Ukraina väed enda kontrolli alla Izjumist põhja pool asuva Novohussarvika küla.Тетяна Федоркова. ЗСУ взяли під контроль село Нова Гусарівка під Балаклією — бригада ім. Богуна 07.09.2022 (vaadatud: 07.09.2022) Ukraina vägedel õnnestus vastupealetungi käigus siseneda Izjumi. 11. septembril 2022 heiskasid Ukraina väed riigilipu Izjumi linnavalitsuse hoonel.Іванна Гордійчук. Воїни підняли прапор України над міськрадою Ізюма (відео) Glvacom.ua, 11.09.2022 (vaadatud: 11.09.2022)

 Vaat ka 
 Harkivi lahing (2022)

Viited

Välislingid
 Sophie Williams, Olga Pona (Lviv). 'We tried not to watch' - escapees recount terror of Russian-occupied Izyum. BBC News, 8. mai 2022
 Sophie Williams, Olga Pona (Lviv). Ukraine war: Bodies of 44 civilians found as battle for Izyum rages. BBC News, 10. mai 2022

Kategooria:Harkivi oblast
Kategooria:Venemaa sissetung Ukrainasse (2022)
Kategooria:Vene-Ukraina sõda
Kategooria:Lahingud Ukrainas